Държавен вестник, бр. 98, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  98
Чл. 25. Държавна агенция „Национална 
сигурност“ съдейства при изпълнение на кон­
тролните функции на КРС в съответствие с 
разпоредбите на Закона за Държавна агенция 
„Национална сигурност“.
Чл. 26. (1) Комисията за регулиране на 
съобщенията може да поиска съдействие 
от ДАНС при необходимост от техническо 
взаимодействие.
(2) Искането по ал. 1 се изготвя и изпраща 
в писмен вид.
(3) При необходимост от спешни действия 
техническото взаимодействие може да бъде 
поискано чрез определените за оперативна 
връзка телефон и/или електронна поща в 
съответното ведомство.
Чл. 27. Двете ведомства си взаимодейст­
ват при извършване на технически контрол 
с наличната им техника и измервателна 
апаратура.
Чл. 28. Комисията за регулиране на съ­
общенията и ДАНС си взаимодействат при 
контрола върху осъществяването на елек­
тронни съобщения и/или предоставянето 
на електронни съобщителни услуги чрез 
мрежи, ползващи радиочестотен спектър за 
граждански нужди.
Чл. 29. Компетентните структури на двете 
ведомства си взаимодействат при:
1. откриване, локализиране и иденти­
фициране на незаконни радиоизлъчвания 
в радиочестотния спектър за граждански 
нужди и за национална сигурност при заявка 
от страна на ДАНС;
2. откриване, локализиране и идентифи­
циране на източници на радиосмущения;
3. идентифициране на съоръженията, с 
помощта на които се осъществяват незаконни 
радиоизлъчвания или с които се причиняват 
радиосмущения на електронни съобщителни 
мрежи и попадащи в приложното поле на 
чл. 267 от ЗЕС;
4. откриване и идентифициране на неза­
конни ползватели на радиочестотен спектър 
по т. 1 и на лицата, причиняващи радиосму­
щения по т. 2.
Чл. 30. Компетентните структури на двете 
ведомства предвиждат възможност за:
1. техническа връзка;
2. обмен на данни от наблюдението и 
контрола на радиочестотния спектър за 
граждански нужди.
Чл. 31. При осъществяване на съвместни 
действия и при необходимост двете ведомства 
използват радиовръзка.
Чл. 32. При поискване КРС и ДАНС 
взаимно си предоставят информация във 
връзка с контрола.
Г л а в а  п е т а
ВЗАИМОДЕЙСТВИЕ МЕЖДУ КРС И МО
Чл. 33. Взаимодействието между КРС и 
МО се осъществява при изпълнение на тех­
ните функции в следните случаи:
1. контрол върху електронни съобщения, 
които застрашават отбраната на Република 
България;
2. контрол върху изпълнението на усло­
вията по издадените разрешения и върху 
задълженията, произтичащи от Общите 
изиск­вания, от страна на предприятия, които 
осъществяват електронни съобщения, при 
констатирани нарушения от КРС и сигнали 
за нарушения;
3. предотвратяване на незаконосъобразно 
осъществяване на електронни съобщения;
4. откриване и локализиране на радио­
смущения в радиочестотния спектър за 
граждански нужди;
5. решаване на проблеми на електро­
магнитната съвместимост при съвместно 
използване на радиочестоти и радиочестотни 
ленти за граждански нужди и за нуждите на 
националната сигурност и отбраната;
6. осигуряване на електронни съобщения 
при кризи, при въвеждане на режим „поло­
жение на война“, „военно положение“ или 
„извънредно положение“;
7. при разработването на проекти на 
нормативни актове във връзка с контрола 
върху електронните съобщения.
Чл. 34. (1) Комисията за регулиране на 
съобщенията и МО могат да извършват 
съвместни проверки с цел осъществяване 
на контрол.
(2) Проверките по ал. 1 се осъществяват 
по инициатива на всяко едно от ведомствата.
(3) При необходимост от участие на други 
ведомства то се осигурява и координира от 
КРС.
Чл. 35. (1) Резултатите от съвместните 
проверки се отразяват в протокол.
(2) При установяване на административно 
нарушение се съставя и акт за установяване 
на административно нарушение при спазване 
на изискванията на чл. 1, ал. 2.
Чл. 36. (1) Министерството на отбраната 
информира КРС писмено при наличие на 
данни за незаконосъобразно осъществяване 
на електронни съобщения, събрани от орга­
ните му при изпълнение на служебните им 
задължения.
(2) Комисията за регулиране на съобще­
нията информира писмено МО за осъщест­
вяване на електронни съобщения, които 
биха могли да застрашават отбраната на 
Република България.